Készítette: Lovászné Török Magdolna

IV. Béla Katolikus Általános Iskola és Alapfokú Művészeti Iskola Jászfényszaru

Gyakornoki Szabályzat

Tartalom

[1. Fogalmak 2](#_Toc434161807)

[2. A szabályzat területi hatálya 2](#_Toc434161808)

[3. A szabályzat személyi hatálya 2](#_Toc434161809)

[4. A szabályzat időbeli hatálya 2](#_Toc434161810)

[5. A szabályzat módosítása 2](#_Toc434161811)

[6. A szabályzat célja 2](#_Toc434161812)

[7. Gyakornoki idő, jogviszony 3](#_Toc434161813)

[8. A gyakornok munkaideje, munkavégzése 3](#_Toc434161814)

[9. A gyakornok felkészítésének szakaszai 3](#_Toc434161815)

[10.A minősítő vizsga 4](#_Toc434161816)

[11. A gyakornok feladata 4](#_Toc434161817)

[*11.1 A gyakornok feladata az 1. évben, a kezdő szakaszban* 5](#_Toc434161818)

[*11.2 A gyakornok feladata a 2. évben, a befejező szakaszban* 6](#_Toc434161819)

[*11.3 A gyakornok joga és kötelezettsége* 7](#_Toc434161820)

[12. Az intézményvezető feladata 7](#_Toc434161821)

[13*.* A mentor kijelölése, munkaideje 8](#_Toc434161822)

[14*.* A mentor feladata 8](#_Toc434161823)

[15*.* Záró rendelkezések 9](#_Toc434161824)

[16.Legitimációs záradék 10](#_Toc434161825)

[Mellékletek 11](#_Toc434161826)

[*1. számú melléklet Értékelés* 11](#_Toc434161827)

[*2. számú melléklet Gyakornok értékelésének szempontjai* 13](#_Toc434161828)

[*3. számú melléklet A gyakornok önértékelésének szempontjai* 15](#_Toc434161829)

[*4. számú melléklet A gyakornok felkészítésének lehetséges főbb témakörei* 16](#_Toc434161830)

[*5. számú melléklet A gyakornoki programban szereplők feladatai* 0](#_Toc434161831)

[*6. számú melléklet Mentori megbízás minta* 0](#_Toc434161832)

A szabályzat létrehozásának jogalapját képezi a **2011. évi CXC. tv a köznevelésről, a 2013.**

**évi CXXIX. törvény, a 2013. évi CXXXVII. törvény a nemzeti köznevelésről szóló 2011.**

**évi CXC. törvény módosításáról, a 326/2013. (VIII. 30.) Korm. rendelet** melyekben

szabályozott a gyakornok mentorálásának követelménye.

# 1. Fogalmak

**gyakornok:** aki pedagógus végzettséggel rendelkezik, és nincs két év szakmai gyakorlata.

**mentor:** aki segíti a gyakornokot a köznevelési intézményi szervezetbe történő

beilleszkedésben és a pedagógiai-módszertani feladatok gyakorlati megvalósításában.

**gyakornoki idő:** a Munka Törvénykönyve hatálya alá tartozó pedagógusok esetében két év

szakmai gyakorlat megszerzésének időszaka.

# 2. A szabályzat területi hatálya

Jelen szabályzat a IV. Béla Katolikus Általános Iskola és Alapfokú Művészeti Iskola

intézményben munkavállalói jogviszonyban álló pedagógusokra terjed ki.

# 3. A szabályzat személyi hatálya

Jelen szabályzat érvényes

* az intézményben, a munkakör betöltéséhez előírt végzettséggel és szakképzettséggel,

valamint a 2015. szeptember 1-je után alkalmazott, két évnél kevesebb szakmai

gyakorlattal rendelkező pedagógus munkakörben foglalkoztatott, Gyakornok fokozatba besorolt pedagógusra, valamint

* az intézmény vezetőjére, és
* az intézményvezető által kijelölt szakmai vezetőre (a továbbiakban mentor).

# 4. A szabályzat időbeli hatálya

Jelen szabályzat 2015. szeptember 1. napjától visszavonásig érvényes.

# 5. A szabályzat módosítása

A szabályzatot módosítani kell, amennyiben a benne foglaltakat érintő jogszabályváltozás

következik be.

# 6. A szabályzat célja

Rögzíti az érintettek (lásd 3. pontban) feladatait, a gyakornok intézményi szervezetbe történő beilleszkedésében és a pedagógiai-módszertani feladatok gyakorlati, és a

minősítő vizsgára való optimális felkészítés/felkészülés folyamán való együttműködésüket.

# 7. Gyakornoki idő, jogviszony

A következő szabályok betartása mellett készítettük jelen szabályzatunkat.

A gyakornok számára a foglalkoztatási jogviszony létesítésekor gyakornoki idő kikötése

kötelező.

Gyakornoki időként a foglalkoztatási jogviszony létesítésének időpontjától számított kétéves

időszakot kell a munkaszerződésben rögzíteni. Ha a gyakornok a külön jogszabályban foglaltak szerint a megismételt minősítő vizsgán „nem felelt meg” minősítést kapott, munkaviszonya a 2011. évi CXC. tv a köznevelésről törvény 64.§ (8) erejénél fogva megszűnik. A munkaviszony a minősítő vizsga eredményének közlésétől számított tízedik napon szűnik meg.

# 8. A gyakornok munkaideje, munkavégzése

A gyakornok heti teljes munkaideje negyven óra, melyből a neveléssel-oktatással lekötött

munkaidő általános iskolai tanítók, tanárok esetében 24-26 óra. A munkaidő (32 óra) fennmaradó részében a munkaideje beosztását vagy felhasználását maga jogosult meghatározni.

Mentorával folyamatos szakmai kapcsolatot tart.

A gyakornok a neveléssel-oktatással lekötött munkaidő teljesítésén túli feladatok közül csak a nevelőtestület munkájában való részvételre, továbbá a munkaköréhez kapcsolódó előkészítő és befejező munkákra kötelezhető. Kötelező órán túli többlettanítás csak abban az esetben rendelhető el a gyakornok számára, ha a betöltött munkakör feladatainak ellátása betegség, baleset vagy egyéb ok miatt váratlanul lehetetlenné vált.

A gyakornok osztályfőnöki megbízást csak írásbeli hozzájárulásával kaphat.

A kötelező óra és a heti teljes munkaidő közti időben a gyakornok órát látogathat, konzultál a szakmai segítővel, szükség szerint az intézményvezetővel, egyéb munkatársakkal.

Az óralátogatásokat a gyakornok az intézményvezetővel, a szakmai segítővel, az órát tartó

pedagógussal egyeztetve öt munkanappal előre ütemezi.

A gyakornok és a szakmai segítő órarendjét lehetőleg úgy kell összeállítani, hogy legalább a hét egy napján azonos időben fejezzék be a tanítást, ily módon legyen lehetőség a konzultáció megtartására. Amennyiben erre nincs lehetőség, úgy a konzultáció előre egyeztetett időpontban zajlik.

# 9. A gyakornok felkészítésének szakaszai

|  |  |
| --- | --- |
| időszak | elvárás |
| 1. év kezdő szakasz | Szabályok követése  Kontextusok felismerése, rendszerezése  Gyakorlati tudás megalapozása |
| 1. év befejező szakasz | Tudatosság  Tervszerűség  Prioritások felállítása  Gyakorlati tudás |

# 10.A minősítő vizsga

A gyakornok a gyakornoki idő lejártának hónapjában, vagy ha a gyakornoki idő nem a tanítási év közben jár le, a tanítási év utolsó hónapjában tesz minősítő vizsgát.

A minősítő vizsgán megfelelt minősítést kapott gyakornokot a Pedagógus I. fokozatba

soroljuk be. Ha a minősítő vizsgán a gyakornok „nem felelt meg” minősítést kapott a gyakornoki idő a vizsga napját követő nappal kezdődően két évvel meghosszabbodik. A gyakornoki idő egyéb esetben nem hosszabbítható meg. A gyakornok a két évvel meghosszabbított gyakornoki idő lejártának hónapjában, vagy amennyiben a gyakornoki idő nem a tanítási év közben jár le, a tanítási év utolsó hónapjában megismételt minősítő vizsgát tesz. A minősítő vizsgán „megfelelt” vagy „nem felelt meg” minősítés adható.

Az első minősítő vizsga a gyakornok, illetve pedagógus számára díjtalan. A díjat az állam viseli.

# 11. A gyakornok feladata

A gyakornok ismerje meg:

* *A 2011. évi CXC. törvény a nemzeti köznevelésről, és módosításait:*

o általános rendelkezések (a törvény szabályozási köre, alapelvek, a tankötelezettség, a nevelő és oktató munka pedagógiai szakaszai),

o a gyermek, a tanuló és a szülő jogai és kötelességei,

o a pedagógus jogai és kötelességei,

o a közoktatás intézményei, ezen belül azt az intézménytípus, amelyben dolgozik,

o a működés általános szabályai,

o a működés rendje,

o a nevelőtestület, szakmai munkaközösség,

o a tanulók közösségei, a diákönkormányzat.

* *A* ***20/2012. (VIII.31.) EMMI rendelet*** *vonatkozó részeit,*
* *A* ***Kormány 326/2013. (VIII. 30.) Korm. rendelete*** *a pedagógusok előmeneteli*

*rendszeréről és a közalkalmazottak jogállásáról szóló 1992. évi XXXIII. törvény*

*köznevelési intézményekben történő végrehajtásáról*

* *Az intézmény* ***Pedagógiai Programját****, ezen belül különösen:*

o Az intézmény küldetését, jövőképét

o az iskolában folyó nevelő-oktató munka pedagógiai alapelveit, céljait, feladatait, eszközeit, eljárásait,

o a személyiségfejlesztéssel kapcsolatos pedagógiai feladatokat,

o a közösségfejlesztéssel kapcsolatos feladatokat,

o a beilleszkedési, magatartási nehézségekkel összefüggő pedagógiai tevékenységet,

o a tehetség-, képesség kibontakoztatását segítő tevékenységet,

o az iskola egyes évfolyamain tanított tantárgyakat, a kötelező és választható tanórai foglalkozásokat, valamint azok óraszámait, az előírt tananyagot és követelményeit,

o az oktatásban alkalmazható tankönyvek, tanulmányi segédletek és taneszközök kiválasztásának elveit, figyelembe véve a tankönyv ingyenes igénybevétele biztosításának kötelezettségét,

o az iskola magasabb évfolyamára lépés feltételeit,

o az iskolai beszámoltatás, az ismeretek számonkérésének követelményeit és formáit,

o a tanuló magatartása, szorgalma értékelésének és minősítésének követelményeit, formáját,

* *Az intézmény szervezeti és működési rendjét a* ***Szervezeti Működési Szabályzat***

*alapján, különösen*

o a gyermekek, a tanulók fogadásának (nyitva tartás) és a vezetőknek a nevelési-oktatási intézményben való benntartózkodásának rendjét,

o a pedagógiai munka belső ellenőrzésének rendjét,

o a nevelőtestület feladatkörébe tartozó ügyek átruházására, továbbá a feladatok ellátásával megbízott beszámolására vonatkozó rendelkezéseket,

o a külső kapcsolatok rendszerét, formáját és módját,

o az ünnepélyek, megemlékezések rendjét, a hagyományok ápolásával kapcsolatos feladatokat,

o az intézményi védő, óvó előírásokat,

o a rendkívüli esemény, bombariadó stb. esetén szükséges teendőket,

o a tanórán kívüli foglalkozások szervezeti formáit,

o a diákönkormányzat működésének formáját

o az iskolai könyvtár működési rendjét.

* *Az intézmény* ***Házirendjét****, különösen*

o tanulói jogokat és kötelezettségeket milyen módon lehet gyakorolni, illetve kell végrehajtani,

o tanulói munkarendet,

o a tanórai és tanórán kívüli foglalkozások rendjét,

o az iskola helyiségei, berendezési tárgyai, eszközei és az iskolához tartozó

területek használatának rendjét,

o az iskola által szervezett, a pedagógiai program végrehajtásához kapcsolódó iskolán kívüli rendezvényeken tiltott tanulói magatartást

o a gyermek, tanuló távolmaradásának, mulasztásának, késésének igazolására vonatkozó rendelkezéseket,

o a tanulók véleménynyilvánításának, a tanulók rendszeres tájékoztatásának rendjét és formáit,

o a tanulók jutalmazásának elveit és formáit,

o a fegyelmező intézkedések formáit és alkalmazásának elveit.

* *Az intézmény* ***Önértékelési programját,*** *különösen:*

o az önértékelés pedagógusra és intézményre vonatkozó részeit

* *Az intézmény* ***éves munkatervét****.*
* *A* ***tanügy-igazgatási dokumentumokat****, ezek alkalmazásának módját.*
* *A* ***munkavédelemre, balesetvédelemre, tűzvédelemre*** *vonatkozó általános szabályokat.*
* *Az intézmény* ***Gyakornoki szabályzatát****.*

## *11.1 A gyakornok feladata az 1. évben, a kezdő szakaszban*

*A gyakornok ismerje meg:*

* Az intézmény nevelési, pedagógiai programját, ezen belül kiemelten:

o az oktatásszervezés gyakorlati feladatait,

o az intézménybe járó gyermekek, sajátos felkészítésének problémáit, vonatkozó programot

## *11.2 A gyakornok feladata a 2. évben, a befejező szakaszban*

*A gyakornok mélyítse el ismereteit*

* A tanított korosztály életkori sajátságai, pszichológiai fejlődése területén
* Tanulói kompetenciák fejlesztése területen (szakmai, módszertani fejlődés)
* A fejlesztésre orientált tanulási folyamat irányítása területén (tanulásszervezés)
* Tehetséggondozás területén
* Hátránykompenzálás területén
* Az adott műveltségterület (tantárgy) módszertanában
  + Az oktatáshoz kapcsolódó eszközök használata területén

*A gyakornok fejlessze képességeit*

* + Szociális tanulás
  + Az önálló tanulás képességének fejlesztése (élethosszig tartó tanulás)
  + Kommunikáció a tanulókkal, szülőkkel, munkatársakkal
  + Konfliktuskezelési technikák megszerzése, fejlesztése
  + Időgazdálkodás, tervezés, tudatosság

|  |  |  |
| --- | --- | --- |
| **Időszak**  **Szakasz megnevezése** | **Tapasztalatszerzés módszere** | **Számonkérés módszere** |
| 1. év  „kezdő szakasz” | Óralátogatás  Óramegbeszélés  Konzultáció a szakmai segítővel  Konzultáció egyéb pedagógussal  Konzultáció az igazgatóval  Konzultáció a szakmai  munkaközösség-vezetővel  Team munkában részvétel  Családlátogatás az osztályfőnökkel  Szülői értekezlet látogatása | Egy munkaközösségi program  megszervezésében részt vesz (pl. iskolai tanulmányi verseny, rendezvény)  Egyéni fejlesztési terv készítése  Tanulók, osztályok között  kialakult –külső beavatkozást  igénylő-konfliktus megoldásnak  tervezése  Tanév végi beszámoló elkészítése  a vezető által meghatározott  szempontok szerint saját éves munkájáról |
| 2. év  „befejező szakasz” | Óralátogatás  Óramegbeszélés  Konzultáció a szakmai segítővel szempontok szerint  Konzultáció egyéb pedagógussal  Konzultáció az igazgatóval  Konzultáció a szakmai  munkaközösség-vezetővel  Team munkában részvétel  Esetmegbeszélő csoport munkájában részvétel | Bemutató óra tartása  Az általa tanított osztályokban  a szülői értekezlet egy részének megtartása.  Az intézmény éves  munkatervében meghatározott  intézményi szintű program  megszervezésében való részvétel.  Helyzetértékelés, feladatkitűzés  elkészítése az osztályfőnökkel  együttműködve tanév elején az  általa tanított osztályokban  Tanév végi beszámoló elkészítése a vezető által meghatározott szempontok szerint saját éves munkájáról írásban |

## *11.3 A gyakornok joga és kötelezettsége*

*A gyakornoknak joga van arra, hogy*

* a szakmai követelményrendszert részére elmagyarázzák,
* a szakterület elsajátításához szükséges írásos intézményi és jogszabályi anyagokat megkapja,
* a mentorával rendszeresen konzultáljon, hozzá szakmai kérdéseket intézzen;
* a gyakorlati készségek fejlesztése érdekében részt vegyen a mentor, a munkaközösség-vezető, vagy más, nagy tapasztalattal rendelkező pedagógus óráján, foglalkozásán, előzetes megbeszélés alapján,
* teljesítése értékelését részére segítő szándékkal, indokolással alátámasztva kifejtsék; az értékelésre, minősítésre észrevételt tegyen,

*A gyakornok kötelezettsége, hogy*

* a legteljesebb mértékben együttműködjön a mentorral,
* a szakmai követelmények teljesítéséhez szükséges ismereteket megszerezze,
* tudásáról írásban és szóban számot adjon,
* gyakornoki feladatainak teljesítésével, a beszámolással kapcsolatban felmerülő akadályoztatásáról mentorát azonnal értesítse,
* részt vegyen a nevelőtestület munkájában,
* a munkaköréhez kapcsolódó előkészítő és befejező feladatokat elvégezze,

# 12. Az intézményvezető feladata

A munkáltatónak a jogviszony létesítésekor a kinevezési okmányban, munkaszerződésben elő kell írnia azt az időpontot, ameddig a gyakornok, minősítő vizsgát köteles tenni.

Az intézményvezető kijelöli a mentort, aki segíti a gyakornokot a köznevelési intézményi szervezetbe történő beilleszkedésben és a pedagógiai, módszertani feladatok gyakorlati megvalósításában.

Az intézményvezető a gyakornok minősítő vizsgára történő jelentkezését kezdeményezi az Oktatási Hivatalnál tárgyév április 10. napjáig, a kétéves gyakornoki idő lejártát rögzítő

munkaszerződésben foglalt határidő szerint.

A munkáltató köteles a jelentkező minősítési vizsgán való részvételét biztosítani. A minősítési vizsgán való részvétel idejét munkaidőként kell figyelembe venni.

A munkáltatónak figyelembe kell vennie, hogy a legalább hat év nem pedagógus munkakörben szerzett szakmai gyakorlattal rendelkező és pedagógus munkakörre

foglalkoztatási jogviszonyt létesítő személy mentesül az előmeneteli rendszer gyakornoki

szakasza követelményeinek teljesítése alól, és Pedagógus I. fokozatba kerül besorolásra.

Az intézményvezető feladatainak összefoglalását az *5. sz melléklet* tartalmazza.

# 13*.* A mentor kijelölése, munkaideje

Az a pedagógus, aki az országos pedagógiai-szakmai ellenőrzésben, a pedagógusok minősítő vizsgáján vagy minősítési eljárásában szakértőként nem vesz részt, **a kötött munkaidőnek neveléssel-oktatással le nem kötött részében heti** **egy órában** ellátja a pedagógusjelölt, gyakornok szakmai segítését.

A mentort az **intézmény igazgatója jelöli ki** szakterületenként, lehetőleg az intézményben legalább öt éve alkalmazott, legalább tíz éves szakmai gyakorlattal rendelkező pedagógusai közül.

A mentor kiválasztásának prioritásai:

* mentorpedagógus szakirányú végzettséggel rendelkező pedagógus
* munkaközösség vezető
* szakvizsgázott pedagógus
* tíz éves szakmai gyakorlattal rendelkező pedagógus

A mentor kiválasztásának egyéb szempontjai:

* a kezdő tanár segítője sose legyen a felettese, mert így a mentorálás, szakmai segítés,

mint folyamatos értékelés jelenhet meg, így félő, hogy a gyakornok kevésbé mer majd

szabadon kérdéseket megfogalmazni,

* fontos, hogy a mentornak és a gyakornoknak hasonló legyen az érdeklődési

körük, hasonló elveket valljanak a pedagógushivatásról, tanításról,

* ha van lehetőség, több mentor közül kell választani, ügyelni kell arra, hogy ugyanazt a korosztályt, vagy ugyanazon szinten lévő csoportot tanítsa a mentor, mint a

gyakornok,

* a jó mentor elfogadja a kezdő tanárt,
* a mentornak a kezdő tanárt, mint leendő professzionális kollégát kell kezelnie,

engednie kell kibontakozni,

* a kezdő tanárnak szüksége van a gyakorlatra, és a törődő útmutatásra.

# 14*.* A mentor feladata

A mentor támogatja a gyakornokot az általa ellátott pedagógus-munkakörrel kapcsolatos

tevékenységében.

A mentor legalább félévente írásban értékeli a gyakornok tevékenységét, és az értékelést

átadja az intézményvezetőnek és a gyakornoknak, ezzel megalapozza az új pedagógus további alkalmazásának meghosszabbításáról születendő döntést. (*1. sz. melléklet*)

Az értékelésbe bevonja mindazokat a pedagógusokat, akik adott időszakban részt vettek a

gyakornok beilleszkedésének segítésében. (Értékelési szempontok: *2. sz. melléklet*)

Értékelését minden esetben összeveti a gyakornok önértékelésével (*3. sz. melléklet*), és az intézményvezetővel egyeztetve meghatározza a gyakornok további teendőit, feladatait, a fejlesztési irányokat.

Segíti az *iskola helyi tantervében és pedagógiai programjában,* a munkaköri feladataira vonatkozó előírások értelmezésében ésszakszerű alkalmazásában.

Segíti a tanítási (foglalkozási) órák felépítésének, az alkalmazott pedagógiai módszereknek,

tanításhoz alkalmazott segédleteknek, tankönyveknek, taneszközöknek (foglalkozási

eszközöknek) a célszerű megválasztásában.

Segíti a tanítási (foglalkozási) órák előkészítésével, megtervezésével és eredményes

megtartásával kapcsolatos írásbeli teendők ellátásában.

Segíti a gyakornokot a minősítő vizsgára való felkészülésében.

A mentor szükség szerint, de negyedévenként legalább egy, legfeljebb négy alkalommal

látogatja a gyakornok tanítási (foglalkozási) óráját, és ezt követően óramegbeszélést tart.

Amennyiben a gyakornok igényli, hetente konzultációs lehetőséget biztosít számára.

Az óralátogatást a szakmai segítő a haladási, mulasztási naplóban aláírásával jelöli, a

konzultációról az időpont, időtartam rögzítésével, a résztvevők aláírásával nyilvántartás

készül.

Rendelkezésre áll a problémák megbeszéléséhez, a kérdések megválaszolásához.

Segíti a gyakornokot a tanításhoz kapcsolódó adminisztráció elvégzésében, folyamatos

ellenőrzi a teljesítését.

(A mentor feladatainak összefoglalását az *5. sz melléklet* tartalmazza.)

**A szakmai segítő feladata különösen:**

* Elkészíti a gyakornoki programot a gyakornokkal egyeztetve.
* Az intézményvezetővel jóváhagyatja a gyakornoki programot.
* Felkészíti, segíti a gyakornokot

a) a fentiekben meghatározott jogszabályok, intézményi alapdokumentumok,

szabályzatok megismerése, értelmezése.

b) az intézmény nevelési programjában, pedagógiai programjában, helyi tantervében

foglaltak szakszerű alkalmazására.

c) a tanítási órák, foglalkozások felépítésének, az alkalmazott módszereknek,

tanulmányi segédleteknek, taneszközöknek célszerű megválasztására.

d) a tanítási órák, foglalkozások előkészítésével, megtervezésével és eredményes

megtartásával kapcsolatos írásbeli teendők ellátására, tanmenet, óravázlat

készítése mentori segítséggel, módszerek átadása.

e) a gyakornoki szabályzatban meghatározott feladatok ellátására (részt vesz a

nevelőtestület munkájában, ellátja a munkaköréhez kapcsolódó előkészítő és

befejező feladatokat)

f) az intézményi feladatok megismertetése (ügyelet, helyettesítés), tanórán kívüli tevékenységekre való felkészítés, lebonyolítás segítése (pl. kirándulás, ünnepségek),

g) az adott munkaközösség munkájának a bemutatása (megállapodások, szabályok),

a helyi kommunikációs szokások megismertetése.

(Lásd: *4. sz. melléklet*)

A mentor feladatait részletesen az *5. sz melléklet* tartalmazza.

# 15*.* Záró rendelkezések

A gyakornoki szabályzat a nevelőtestület véleményének kikérése után került kiadásra.

A gyakornoki szabályzat az intézmény honlapján kerül nyilvánosságra.

# 16.Legitimációs záradék

A gyakornoki szabályzatot a nevelőtestület 2015. november 10-i nevelőtestületi ülésén véleményezte és elfogadta.

Jászfényszaru, 2015. november 10.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lovászné Török Magdolna

igazgató

**A szabályzat mellékletei**

1. számú melléklet – Értékelő lap

2. számú melléklet – Gyakornok értékelésének szempontjai

3. számú melléklet – Gyakornok önértékelésének szempontjai

4. számú melléklet – Gyakornok felkészítésének lehetséges főbb témakörei

5. számú melléklet – Gyakornoki programban szereplők feladatai

6. számú melléklet – Mentori megbízás minta

# Mellékletek

## *1. számú melléklet Értékelés*

Munkáltató neve, címe:

IV. Béla Katolikus Általános Iskola

és Alapfokú Művészeti Iskola

Jászfényszaru, Szabadság út 32.

Az értékelt személyi adatai

Név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Születési hely, idő:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Az értékelés időpontja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Az értékelés megállapításai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fejlesztendő területek:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Javasolt célok, feladatok:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Az értékelés során az alábbi kollégák nyilvánítottak véleményt:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Az értékelt észrevételei:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

................................................... ...............................................................

értékelést végző mentor értékelt, gyakornok

## *2. számú melléklet Gyakornok értékelésének szempontjai*

|  |  |  |
| --- | --- | --- |
| **Értékelési terület** | **Megfelelt** | **Nem felelt meg** |
| **Szakmai ismeretek**  **alkalmazása** | Megszerzett szakmai ismereteit a gyakorlatban hasznosítani tudja, az órái logikusan felépítettek, a tanulók számára jól követhetőek, tanítványai motiváltak  Pedagógiai munkájában nyomon követhető a PDCA-ciklus. Tervezése tanévre, tematikus egységre, tanórára egyaránt koherens, céltudatos, logikus. | Megszerzett ismereteit a  gyakorlatban nem tudja  hasznosítani, nem tudja átadni a tudást, a tanulók nem értik a magyarázatait. |
| **Módszertani tudás** | Megszerzett módszertani ismereteit a tanórákon az adott tanulócsoport életkori sajátosságainak, a tanulók  képességeinek megfelelően alkalmazza. Változatos pedagógiai módszerek alkalmaz.  Képes a differenciált oktatásra, az egyéni képességfejlesztésre.  A tananyag feldolgozásához szükséges, változatos, igényes szemléltető eszközöket készít, használ. Céltudatosan szervezi meg a szükséges szemléltető eszközök, tanítási segédanyagok órai használatát. | Módszertani ismereteit nem tudja alkalmazni. |
| **Empátia** | Képes a mások személyiségjegyeinek,  igényeinek, problémáinak megértésére, szükség szerint megfelelő támogatást,  segítséget nyújt, nyitott a másság elfogadására, megértésére. | Nem képes figyelni mások  személyiségjegyeire, igényeire, érzelmeire.  Nem nyitott a másság elfogadására. |
| **Kommunikáció** | Gondolatait beszédben, írásban érthetően, logikusan képes közölni, megtalálja a  megfelelő közlési módot mind a munkatársakkal, mind a tanulókkal, mind a szülőkkel.  Képes kétirányú kommunikációt folytatni. | Gondolatait beszédben/írásban nem képes érthetően közölni, többször konfliktus forrása volt a nem megfelelő közlésmódja a munkatársak, tanulók, szülők körében. |
| **Felelősségtudat** | Képes cselekedeteiért, döntéseiért felelősséget vállalni, mindig felméri tettei  következményeit. | Nem vállalja cselekedetei, döntései következményeit, a felelősséget külső körülményekre hárítja, nem  képes előre felmérni tettei, döntései következményeit. |
| **Problémamegoldás** | Képes felismerni és megoldani a munkaköréhez kapcsolódó, gyakran jelentkező problémákat. Ezekre megoldást keres. | Nem képes felismerni és megoldani a munkaköréhez kapcsolódó, gyakran  jelentkező problémákat. |
| **Kreativitás, innováció** | Ötletgazdag, lelkes, keresi az újszerű megoldásokat, de mindezt felelősséggel, a  tanulás-tanítás hatékonyságának  érdekében teszi. | A bevált gyakorlattól nem mer  eltérni, ha vannak is ötletei nem  képes azok kivitelezésre. |
| **Együttműködés** | Képes beilleszkedni a szervezetbe, megtalálja a helyét a nevelőtestületben, a munkaközösségekben. Az intézményi célokat össze tudja egyeztetni az egyéni célokkal. Aktívan vesz részt a közösségi tevékenységekben, csapatmunkában. | Nem tudott a szervezetbe  beilleszkedni, az egyéni céljait  sokszor a szervezeti célok fölé  helyezi. |

## *3. számú melléklet A gyakornok önértékelésének szempontjai*

A gyakornoki szabályzatban megjelölt kiemelt szempontokon felül az alábbiak szerint készülhet fel a gyakornok az önértékelésre

* Mely feladatok voltak számára a legfontosabbak, legérdekesebbek?
* Mely feladatok igényelték a legtöbb felkészülést?
* Milyen eredményeket ért el?
* Sikerült-e a kitűzött célokat megvalósítania?
* Milyen problémákba ütközött a feladatok megvalósítása során?
* Eddigi tapasztalatai alapján hogyan lehetne ezeket a problémákat kiküszöbölni?
* Meglátása szerint mik az erősségei, gyengeségei?
* Mely területeken szeretne több tapasztalatot szerezni?
* Vannak-e olyan képességei, amelyeket az eddigiekben nem használt, de szeretné
* jobban hasznosítani?
* Milyen segítségre lenne szüksége a vezető részéről?
* Milyen segítségre, támogatásra lenne szüksége a szakmai segítő részéről?
* Milyen segítségre, támogatásra lenne szüksége a többi kolléga részéről?

A gyakornok értékelő megbeszélésre való felkészülését segítheti az alábbi önismereti kérdőív is.

* Hányszor végzett pontatlan munkát?
* Hányszor késett határidővel?
* Milyen típusú feladatokkal voltak problémái?
* Ismeri az Önnel szemben támasztott követelményeket, elvárásokat?
* Ha hibázott kiben, miben kereste az okokat? Magában, kollégákban, tanulókban, szülőkben, egyéb külső körülményekben?
* Megfelelőnek tartja-e az időgazdálkodását?
* A feladatok megoldása során kialakít-e prioritásokat? Ezeket betartja-e?
* Felméri-e előre a megvalósítás lehetőségeit?
* Képes-e megfelelő részfeladatokra bontani a megoldandó problémát?
* Megítélése szerint megfelelő szinten ismeri a szakmai szabályokat, előírásokat?
* Szigorúan betartja-e a szabályokat, szakmai előírásokat?
* Inkább a szabályok, szakmai előírások mellőzésével szeretné végezni a munkáját?
* Amióta befejezte tanulmányait, megtett-e mindent, hogy tudása naprakész legyen?
* Ön szerint milyen kép alakult ki Önről a vezetőiben, szakmai segítőjében, munkatársaiban, tanulókban, szülőkben?
* Amennyiben voltak konfliktusok, mi lehet ezek forrása?
* Döntéseiben elfogulatlan tud lenni?
* Vállalta feladataiért, döntéseiért a felelősséget?
* Hányszor kellett a vezető, más kolléga segítségét kérnie egy konfliktus megoldásához?

## *4. számú melléklet A gyakornok felkészítésének lehetséges főbb témakörei*

(mentor számára)

* Szervezeti kultúra megismerése

a) A közalkalmazotti lét, a pedagógushivatás, munka, pálya megismerése.

b) Az intézmény egységeinek, folyamatainak, feladatainak, a benne dolgozóknak a megismerése.

c) Az intézményi működést szabályozó dokumentumoknak a megismerése.

d) Az intézmény írott és íratlan szabályai.

e) A szervezeti kultúra jellemzőinek, belső értékeinek a megismerése.

f) A pedagógus etika, a viselkedés szabályainak megismerése.

g) A viselkedés szabályai a vezetőkkel, munkatársakkal, tanulókkal, szülőkkel.

h) A kommunikáció szabályai vezetőkkel, munkatársakkal, tanulókkal, szülőkkel,

mindazokkal, akikre kiterjednek az intézmény kapcsolatai.

* A szervezet megismertetése (a gyakornoki szabályzatban meghatározott jogszabályok, intézményi alapdokumentumok alapján)

a) A közoktatási rendszer felépítése

b) Szervezeti struktúra

c) Kinevezés

d) Munkakör

* Kompetenciák fejlesztése

a) Erősségek, gyengeségek

b) Kompetenciák

c) Képességleltár

d) Célok, ambíciók

e) Saját fejlődési területek meghatározása

f) Szerepek a csoportban

g) Időgazdálkodás

h) Kommunikáció

i) Konfliktuskezelés

j) Együttműködés

## 

## *5. számú melléklet A gyakornoki programban szereplők feladatai*

|  |  |  |  |
| --- | --- | --- | --- |
| **Az intézmény vezetőjének feladatai** | **A szakmai segítő feladatai** | **A többi munkatárs feladata** | **A gyakornok feladatai** |
| 1. A belépési adminisztráció megszervezése  2. A megismerendő jogszabályok, dokumentumok előkészítése, rendelkezésre bocsátása  3. Szakmai segítő kijelölése  4. Munkatársak tájékoztatása  5. Gyakornok bemutatása  6. Munkahely kijelölése, felszerelése  7. A gyakornok tájékoztatása a munkafeladatairól, a munkaköri követelményekről, a munkarendről, a  lehetséges szociális ellátásokról, a szervezet felépítéséről, a pedagógus életpálya modellről, értékelési és minősítési rendszeréről, a gyakornoki  rendszerről, a gyakornok, minősítésének speciális szabályairól, az egyéni ambíciók megvalósulásának lehetőségeiről, a továbbképzési rendszerről, a munkavédelmi  ismeretekről (ezt a kijelölt felelős is végezheti)  8. A szakmai segítő által elkészített beilleszkedési program jóváhagyása  9. Rendelkezésre állás – szükség szerint – a problémák megbeszéléséhez, a kérdések megválaszolásához  10. A gyakornoki program nyomon követése (a szakmai  segítő beszámoltatása)  11. Részvétel a gyakornok minősítésében | 1. Önfejlesztés a szakmai segítői szerep ellátására  2. A gyakornoki program elkészítése  3. Az együttműködés feltételeinek egyeztetése  4. Az elvárások rögzítése  5. Konzultációkra felkészülés  6. Konzultációk  7. Óralátogatások  8. Folyamatos rendelkezésre állás –  szükség szerint – a problémák megbeszéléséhez, a kérdések  megválaszolásához  9. Beszámolás az intézményvezetőnek a  gyakornoki program menetéről  10. A gyakornok értékelése  11. Részvétel a gyakornok minősítésében | 1. Együttműködés a szakmai segítővel a gyakornoki program végrehajtásában  2. A gyakornok támogatása,  óralátogatások lehetővé tétele  3. Lehetőség szerint a gyakornok óráinak látogatása  4. A gyakornok tájékoztatása a  különleges bánásmódot igénylő tanulókról, problémáik hátteréről  5. „Jó gyakorlat” megosztása  6. A gyakornok segítése szakmai anyagokkal  7. A szakmai segítő kérésére a gyakornok munkájáról,  teljesítményéről vélemény formálása (szükség szerint írásbeli véleményezés) | 1. A jogszabályok,  dokumentáció  áttanulmányozása,  értelmezése a szakmai  segítővel  2. A szervezet működési rendjének megismerése  3. A szolgálati út megismerése  4. Elvárások megismerése  5. Viselkedési szabályok  megismerése, betartása  6. Óralátogatások ütemezése  (havi ütemterv)  7. A gyakornoki program  feladatainak végrehajtása  8. A program által  meghatározott adminisztráció  vezetése  9. Önértékelés  10. Saját fejlődési területek  meghatározása  11. Problémák jelzése, kérdések feltevés |

## 

## *6. számú melléklet Mentori megbízás minta*

IV. Béla Katolikus Általános Iskola

és Alapfokú Művészeti Iskola

Jászfényszaru, Szabadság út 32.

**A 2013. évi CXXXVII. tv. a nemzeti köznevelésről szóló 2011. évi CXC. tv. módosítása, a 326/2013. (VIII. 30.) Korm. rendelet alapján \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (lakcím: ) az intézmény alkalmazásában álló pedagógust jelölöm ki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ gyakornok (lakcím:..) mentorának.**

**A mentor feladata:**

1. segíteni a gyakornokot az intézményi szervezetbe történő beilleszkedésben és a pedagógiai-módszertani feladatok gyakorlati megvalósításában,

2. legalább félévente írásban értékelni a gyakornok tevékenységét, és az értékelést átadni az intézményvezetőnek és a gyakornoknak,

3. támogatást nyújtani a gyakornoknak az általa ellátott pedagógus munkakörrel kapcsolatos tevékenységében, melyek az alábbiak:

a.) az iskola helyi tantervében és pedagógiai programjában, a munkaköri feladataira vonatkozó előírások értelmezésében és szakszerű alkalmazásában,

b.) a tanítási (foglalkozási) órák felépítésének, az alkalmazott pedagógiai módszereknek, tanításhoz alkalmazott segédleteknek, tankönyveknek, taneszközöknek (foglalkozási eszközöknek) a célszerű megválasztásában,

c.) a tanítási (foglalkozási) órák előkészítésével, megtervezésével és eredményes megtartásával kapcsolatos írásbeli teendők ellátásában,

d.) a minősítő vizsgára való felkészülésben,

4. szükség szerint, de negyedévenként legalább egy, legfeljebb négy alkalommal látogatni a gyakornok tanítási óráját/foglalkozását, és ezt követően óramegbeszélést tartani

5. amennyiben a gyakornok igényli, hetente konzultációs lehetőséget biztosítani számára.

A megbízás …/….. tanévre szól, vagy visszavonásig érvényes.

Jászfényszaru, 2015……………………………….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lovászné Török Magdolna

igazgató